钦定古今图书集成/明伦汇编/氏族典/第519卷 > 《凌迪知万姓统谱》 > 别之杰
## 钦定古今图书集成/明伦汇编/氏族典/第519卷 > 《凌迪知万姓统谱》 > 别之杰

按《宋史别之杰传》：“之杰字宋才，郢州人，嘉定二年进
士，历官太府寺主簿，又迁将作监丞，差知澧州。亲丧，
起复知德安府，加直宝谟阁，知江陵府，湖北安抚副
使，进直焕章阁。言亲年八十，乞祠归养，庶几君亲之
义两全。从之。以前职主管崇禧观，进安抚副使，加兵
部郎中，起复知真州，改知江宁府。淳祐二年，授同知”
枢密院事。七年，拜参知政事，乞归田里。宝祐元年卒。
特赠少师。